Back to December

"Back To December" (בעברית: "בַּחֲזָרָה לְדֵצֶמְבֶּר") הוא סינגל שנכתב והוקלט על ידי הזמרת וכותבת השירים טיילור סוויפט, לאלבום האולפן השלישי שלה, Speak Now. השיר נשלח לרדיו בארצות הברית ב-15 בנובמבר 2010 כסינגל השני מתוך האלבום. על פי סוויפט, "Back to December", הוא הפעם הראשונה שהיא אי פעם מתנצלת בפני מישהו בשיר. מבקרי המוזיקה שיערו כי השיר נכתב על טיילור לאוטנר, בן הזוג לשעבר של סוויפט, שמאוחר יותר אישר בעצמו את ההשערה. "Back to December" נחשב לבלדת קאנטרי-פופ תזמורתית, ותוכנו עוסק בחרטה ובקשה לסליחה על פרידה מאהוב לשעבר.

השיר זכה לביקורות חיוביות מהמבקרים, שראו אותו כאחד השירים הטובים ביותר ב-Speak Now. המבקרים שיבחו את מילות השיר, הלחן והשירה. השיר הצליח מבחינה מסחרית, כאשר הגיע למקום השישי במצעד הבילבורד הוט 100 בארצות הברית, ולמקום השישי בקנדה. בנוסף, הגיע השיר למקום השלישי במצעד שירי הקאנטרי. השיר זכה להצלחה בינלאומית מתונה, כאשר הגיע ל-30 הראשונים במצעדים שבניו זילנד ואוסטרליה.

בקליפ הנלווה לשיר, בבימויו של יואן למויין, מתוארות תוצאות הפרידה של סוויפט ובן זוגה. הקליפ זכה לביקורות מעורבות-חיוביות מהמבקרים; ששיבחו את החוש הוויזואלי המרהיב בתיאור מצב הרוח הקודר, ואילו אחרים מתחו ביקורת על הנרטיב, שלטענתם אינו מתאים לשיר. סוויפט ביצעה את השיר במספר הופעות חיות, וביניהן בטקס פרסי איגוד מוזיקת הקאנטרי ה-44 השנתי ובטקס פרס המוזיקה האמריקאית ה-38.

מגזין טיים הכליל את השיר ברשימתם "10 הדברים הטובים ביותר שקרו בשנת 2010" תחת 10 הסליחות הטובות ביותר לשנת 2010.

 רקע והוצאה 
לדברי סוויפט, "Back to December" היא התנצלות בפני אדם בדמות שיר, דבר שמעולם לא עשתה לפני כן. היא המשיכה, "אף פעם לא הרגשתי צורך להתנצל בשיר לפני כן. אבל בשנתיים האחרונות אני חווה את התחושה הזו הרבה. סוגים רבים ושונים של הפקת לקחים, ולפעמים אתה לומד את הלקח מאוחר מדי, בשלב זה אתה צריך להתנצל, כי היית פזיז". המבקרים העריכו כי השיר הוא התנצלותה של סוויפט לבן זוגה לשעבר, שחקן סדרת סרטי "דמדומים", טיילור לאוטנר, כאשר הדבר נובע, בחלקו, מהמילים "עורך השזוף, החיוך המתוק שלך". ב-2016 אישר לאוטנר את השמועות על היותו מושא השיר. השיר פורסם לראשונה כסינגל שיווקי מהאלבום Speak Now ב-12 באוקטובר 2010 על ידי חנות האייטונס, כחלק בלעדי מהקמפיין לקראת פרסום האלבום. ב-15 בנובמבר 2010, השיר יצא לאור בתור הסינגל השני מתוך האלבום.

 הרכב 
"Back to December" הוא שיר קאנטרי פופ שאורכו ארבע דקות ו-55 שניות. סטיבן מ. דוזנר מ-Engine 145 תיאר את השיר כ-"בלדה אלגנטית מלאה בתזמורות נפוחות, גיטרות חגיגיות וטקסטים מתחננים".

 רשימת השמעה 
 הורדה דיגיטלית של ארצות הברית / בריטניה / אירופה 
 Back to December" - 4:54"
 הורדה דיגיטלית - גרסה אקוסטית של ארצות הברית
 "Back to December" - 4:52"

 ביקורת 
כלפי השיר הופנו ביקורות חיוביות, תוך שברולינג סטון הוא דורג במקום ה-100 ברשימת "כל 206 השירים של טיילור סוויפט, לפי דירוג".

 רשימות כל הזמנים וסוף שנה 
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות17רולינג סטוןכל 206 השירים של טיילור סוויפט, לפי דירוג100BuzzFeed167 השירים הטובים ביותר של טיילור סוויפט, לפי דירוג57NMEהשירים הטובים ביותר של טיילור סוויפט, לפי דירוג41Paste158 השירים הטובים ביותר של טיילור סוויפט, לפי דירוג34Uproxx50 השירים הטובים ביותר של טיילור סוויפט, מדורגים32Vulture179 השירים הטובים ביותר של טיילור סוויפט, לפי דירוג58

 הופעות חיות 
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Back to December" בוצע במייל היי בדנוור ב-15 ביולי 2023 יחד עם השיר "Starlight".

 קרדיטים ואנשי צוות 
 סולו: טיילור סוויפט
 כותבים: טיילור סוויפט
 מפיקים: טיילור סוויפט, ניית'ן צ'פמן.
 ערבוב: ג'סטין ניבנק
 מאסטרינג: האנק ויליאמס

 מיקומי שיא 

 נתוני מכירות 
מקוםתאריםמכירותארצות הברית (RIAA)פלטינה 2×2,000,000קנדה (Music Canada)זהב40,000אוסטרליה (ARIA)פלטינה70,000 מכירות + הזרמת מדיה בלבד



לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג.

"" (בעברית: "בַּחֲזָרָה לְדֵצֶמְבֶּר (גרסתה של טיילור)") היא הקלטה חוזרת של "Back to December". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2010.

 מיקומי שיא 

 היסטוריית יציאות לאור 
 אזור תאריך יציאה פורמט חברת תקליטיםמקור ארצות הברית 12 באוקטובר 2010 הורדה דיגיטלית ביג משין 14 בנובמבר 2010 רדיו קאנטרי 30 בנובמבר 2010 רדיו להיטים עכשוויים הממלכה המאוחדת 20 במרץ 2011 הורדה דיגיטלית יוניברסל

 קישורים חיצוניים 

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:וידאו קליפים שבוימו על ידי יואן למואן
קטגוריה:וידאו קליפים שצולמו בארצות הברית
קטגוריה:שירי לפידים
קטגוריה:שירים על דצמבר
קטגוריה:שירים על פרידה
קטגוריה:בלדות פופ
קטגוריה:בלדות קאנטרי
קטגוריה:שירי קאנטרי פופ
קטגוריה:זוכי פרס בחירת הנוער: שירים
קטגוריה:שירי פלטינה באוסטרליה
קטגוריה:סינגלים בהוצאת ביג משין רקורדס